./data/phi0914/phi00140/phi0914.phi00140.perseus-lat1.xml
Minucius et haud ita multo post consul C Calpurnius moritur multique alii omnium ordinum inlustres viri   postremo prodigii loco ea clades       haberi coepta est  C Servilius pontifex maximus piacula irae deum conquirere iussus, decemviri       libros inspicere, consul Apollini Aesculapio Saluti dona vovere et  dare signa inaurata;  quae vovit       deditque  decemviri supplicationem in biduum valetudinis causa in urbe et per       omnia fora conciliabulaque edixerunt; maiores duodecim annis omnes coronati et       lauream in manu tenentes supplicaverunt         fraudis quoque humanae insinuaverat suspicio animis; et veneficii quaestio ex       senatus consulto, quod in urbe propiusve urbem decem milibus passuum esset       commissum, C Claudio praetori, qui in locum Ti Minuci erat suffectus, ultra decimum lapidem per fora conciliabulaque           C Maenio , priusquam in Sardiniam provinciam traiceret, decreta   suspecta consulis erat mors maxime  necatus a Quarta       Hostilia uxore dicebatur   ut quidem filius eius Q FulviusFlaccus in locum vitrici consul est declaratus, aliquanto magis infamis            mors Pisonis coepit esse; et testes exsistebant, qui post declaratos       consules Albinum et Pisonem, quibus comitiis Flaccus tulerat repulsam, et       exprobratum ei a matre dicerent, quod iam ei tertium negatus consulatus petenti       esset, et adiecisse, pararet se ad petendum;        intra duos menses effecturam, ut consul fieret  inter multa alia testimonia ad       causam pertinentia haec quoque vox, nimis vero eventu comprobata, valuit, cur       Hostilia damnaretur